Foto’s: Moloto-pad eis nóg 10Die ongeluk naby die KwaMhlanga/Moloto-kruising op 13 Junie 2015 Foto: Life24 Tien mense, waaronder ŉ sewejarige dogtertjie, is Saterdagaand in ŉ ongeluk op die Moloto-pad, ongeveer 10 km voor die KwaMhlanga/Moloto-kruising, op die grens tussen Gauteng en Mpumalanga oorlede. “Vyftien persone is beseer, waarvan 10 ernstig beseer is,” het Mercia Blake, bestuurder van Life24, in ŉ verklaring gesê. “Van die beseerdes is na die KwaMhlanga-hospitaal geneem.” ŉ Sewejarige dogtertjie is met haar aankoms by die hospitaal dood verklaar. “Die res van haar gesin het ook in die ongeluk gesterf,” het Blake bygevoeg. Volgens haar het die verkeer tot ŉ stilstand gekom en het kilometers ver opgehoop.